Gråalver

Gråalver
Gråalvene er en høyt sivilisert kultur som er delt inn i en rekke adelsfamilier. Debatt, handel, kunst, sang og magi er kulturelle fokus hos gråalvene. Gråalver foretrekker diplomati forran strid, men er ikke redd for å utøve mektige trylleformularer og stridskunster uten like. Deres tette bånd til de andre kulturene i landet, gjør at de alltid kan regne med støtte fra mange andre nasjoner.

Gråalvene har tatt stor del i grunnleggingen av både handels og magiker lauget. De annser seg som selv som opphøyd over de andre rasene og kulturene i verden. Derfor har de blandet seg inn i andre sivilisasjoner for å veilede dem. Noen gråalver kan selvsagt oppleves som arrogante og pompøse, men de aller fleste passer på å ikke oppleves på denne måten - noe som kan skape dårlige relasjoner med andre.

Krigføring
Når gråalvene fører krig, tar de i stor grad bruk av sine allierte nasjoner og lauger. Deres fryktinngytende krigs-magikere er kjent for sine presise formularer som kan egenhendig felle små hærer. Alt utstyr og trening deres soldater får, er av utrolig høy kvalitet, men meget dyrt å opprettholde eller fornye. Mektige krigsmaskiner brukes i forsvarsverket til gråalvene. Noen vil mene at de fokuserer for mye på å utsmykke krigsutstyr fremfor å produsere store nok mengder av det. Men gråalvene sier at uten kunst, er de intet. Alvene har legendariske sverdkunstnere og bueskyttere som har perfeksjonert stridskunst i flere hundre år, og få kan måle seg med dem. Kuns ved bruk av langsverd og buer er har en stor kulturell betydning hos alvene.

Familier
Det finnes mange mektige og rike adelsfamilier hos gråalvene. Politisk sett kniver de konstant om makt og ressurser.

Rykter
Det hevdes (av gråalver) at gudene sendte dem fra månen og ned til jorda for å passe på de mindre siviliserte rasene.